b'\n_START_ARTICLE_\nJorma Kalevi\n_START_PARAGRAPH_\nJorma Kalevi (oik. Jorma Kalevi Nuppola, s. 20. huhtikuuta 1946) on kauhajokelaisl\xc3\xa4ht\xc3\xb6inen suomalainen iskelm\xc3\xa4laulaja, joka asuu sek\xc3\xa4 Suomessa ett\xc3\xa4 Espanjassa. H\xc3\xa4n keikkaili aktiivisesti Suomessa vuosina 1967\xe2\x80\x931977, jonka j\xc3\xa4lkeen h\xc3\xa4n muutti Las Palmasiin Kanariansaarille Espanjaan. Jorma Kalevi on levytt\xc3\xa4nyt 1970-luvulta l\xc3\xa4htien muun muassa CBS-levy-yhti\xc3\xb6lle . H\xc3\xa4n omistaa ravintola Tiffanyn Playa del Inglesiss\xc3\xa4, Kanariansaarilla, jossa on esiintynyt monia suomalaisia iskelm\xc3\xa4laulajia h\xc3\xa4nen itsens\xc3\xa4 lis\xc3\xa4ksi. H\xc3\xa4nell\xc3\xa4 on samassa paikassa my\xc3\xb6s toinen, vuonna 2009 perustettu Amigo-niminen ravintola._NEWLINE_Jorma Kalevi avioitui vuonna 1968 ja h\xc3\xa4nell\xc3\xa4 on liitostaan vuonna 1968 syntynyt poika ja toisen naisen kanssa vuonna 1992 syntynyt tyt\xc3\xa4r. H\xc3\xa4n oli kihloissa ja asui avoliitossa Anu-etunimisen naisen kanssa vuodesta 1994 t\xc3\xa4m\xc3\xa4n kuolemaan, vuoteen 2017 saakka. _NEWLINE_Jorma Kalevin 1980-luvun \xc3\xa4\xc3\xa4nitteit\xc3\xa4 on ilmestynyt my\xc3\xb6hemmin erilaisilla kokoelma-CD-levyill\xc3\xa4.'